Diari Oficial de la Generalitat Valenciana


Sumari del DOGV 8184, del 05-12-2017 (2017/11788)

DECRET 188/2017, d'1 de desembre, del Consell, de modificació del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
--------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2017/12/01/188/dof/vci/html**

### Dades del document

Número de DOGV
:   8184

Data del DOGV
:   05-12-2017

Secció del DOGV
:   I. DISPOSICIONS GENERALS

Número del document
:   2017/11064


Data del document
:   01-12-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Vicepresidència i Conselleria d'Igualtat i Polítiques Inclusives
    * administració regional
    * legislació
    * reglament intern
    * competència administrativa

DECRET 188/2017, d'1 de desembre, del Consell, de modificació del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2017/11206]  
Resulta convenient dotar les funcions de vicepresidència, secretaria i portavocia del Consell, exercides per la persona titular de la Vicepresidència i Conselleria d'Igualtat i Polítiques Inclusives, d'un òrgan de nivell directiu, amb la denominació de Direcció General de Coordinació Institucional de la Vicepresidència.  
D'altra banda, la Llei 15/2017, de 10 de novembre, de la Generalitat, de polítiques integrals de joventut, modifica l'estructura de l'Institut Valencià de la Joventut.  
Igualment, resulta convenient efectuar altres modificacions en l'estructura de la Vicepresidència i Conselleria d'Igualtat i Polítiques Inclusives, per la qual cosa, fent ús de les atribucions conferides en l'article 64 de la Llei 5/1983, a proposta del president de la Generalitat, després de la deliberació prèvia del Consell, en la reunió d'1 de desembre de 2017,  
  
  
DECRETE  
  
Article únic. Modificació del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
Es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, mitjançant la nova redacció dels articles 9 i 11, i la inclusió d'un nou article, l'11 ter, que queden redactats com figura en l'annex.  
  
  
DISPOSICIÓ TRANSITÒRIA  
  
Fins a l'aprovació dels reglaments orgànics i funcionals afectats romandran vigents els actuals, així com les estructures vigents, en allò que no s'opose al que disposa aquest decret.  
  
  
DISPOSICIÓ FINAL  
  
Entrada en vigor  
Aquest decret entrarà en vigor el mateix dia de l'aprovació.  
  
València, 1 de desembre de 2017  
  
La presidenta del Consell en funcions  
 i consellera d'Igualtat i Polítiques Inclusives,  
MÓNICA OLTRA JARQUE  
  
  
ANNEX  
Modificació dels articles 9 i 11, i inclusió d'un nou article 11 ter, en el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
  
Article 9. De la Vicepresidència i Conselleria d'Igualtat i Polítiques Inclusives  
1. La persona titular de la Vicepresidència i Conselleria d'Igualtat i Polítiques Inclusives exerceix de portaveu i de secretària del Consell.  
Així mateix, en la seua qualitat de vicepresidenta, s'encarregarà dels assumptes que el president de la Generalitat li encomane que formen part de les matèries de la competència d'aquest, en especial, la representació del Consell per a la defensa dels seus interessos dins i fora del territori de la Comunitat Valenciana i la coordinació de l'acció del Consell.  
  
Per a l'exercici d'aquestes funcions i per a la seua organització general, disposa de la Direcció General de Coordinació Institucional de la Vicepresidència, com a òrgan de nivell directiu, que tindrà adscrites en tot cas l'Oficina de Suport a la Portavocia i l'Oficina del Secretariat del Consell.  
2. Exerceix les competències en matèria de polítiques de prestació social, serveis socials, dependència, persones amb diversitat funcional, famílies, majors, menors, adopcions, joventut, dones, igualtat, migracions i voluntariat social.  
Per a l'exercici d'aquestes competències disposa dels òrgans superiors següents:  
- Secretaria Autonòmica de Serveis Socials i Autonomia Personal  
  
- Secretaria Autonòmica d'Inclusió i de l'Agència Valenciana de la Igualtat  
- Delegació del Consell per al Model Social Valencià  
  
Article 11. De la Secretaria Autonòmica d'Inclusió i de l'Agència Valenciana de la Igualtat  
1. La Secretaria Autonòmica d'Inclusió i de l'Agència Valenciana de la Igualtat assumeix les funcions que li atribueix l'article 68 de la Llei 5/1983, en matèria de prestacions socials, política de suport a les famílies, inclusió social i desenvolupament comunitari, promoció de la igualtat de gènere, prevenció de les violències masclistes i atenció a les dones víctimes de violència de gènere, infància i adolescència, polítiques integrals de joventut, inclusió i atenció a persones migrants, diversitat LGTBI, diversitat familiar, minories ètniques i poble gitano, diversitat religiosa, igualtat de tracte, no discriminació i prevenció dels delictes d'odi, voluntariat social, i usos de temps i corresponsabilitat.  
  
2. De la Secretaria Autonòmica d'Inclusió i de l'Agència Valenciana de la Igualtat depenen els òrgans directius següents:  
a) Direcció General d'Inclusió Social  
Assumeix les funcions en matèria d'inclusió social i desenvolupament comunitari, prestacions socials, atenció i inclusió a persones migrants, voluntariat social i programes amb fons estatals i europeus d'interés social.  
b) Direcció General de l'Institut Valencià de les Dones i per la Igualtat de Gènere  
Assumeix les funcions relatives a la promoció i execució de mesures per a fer efectiu el dret a la igualtat de tracte i d'oportunitats entre dones i homes, promoció, participació i programes, prevenció de la violència de gènere i masclista, i atenció a les víctimes.  
  
c) Direcció General de l'Agència Valenciana d'Igualtat en la Diversitat  
Assumeix les funcions relacionades amb la política d'igualtat, especialment polítiques d'LGTBI, de diversitat familiar, de diversitat ètnica, religiosa i de culte, per a la no-discriminació i garantia d'igualtat d'oportunitats.  
d) Direcció General d'Infància i Adolescència  
Assumeix les funcions relatives a promoció, participació, prevenció, mesures de protecció i responsabilitat penal establides per la legislació vigent, en matèria d'infància i adolescència, d'intervenció familiar i d'adopcions que siguen competència de la Generalitat i de les entitats públiques.  
  
Article 11 ter. De l'Institut Valencià de la Joventut (IVAJ)  
Depenent directament de la persona titular de la conselleria competent en matèria de joventut, s'hi adscriu l'Institut Valencià de la Joventut, el director o directora general del qual assumeix les funcions de l'esmentat organisme autònom, amb rang de direcció general.


Còpia Permalink ELI